ai4bharat/Pralekha huggingface dataset:
وزارت خزانہ
مالیاتی خدمات کا محکمہ  گرام پنچایت کی سطح پر بہت چھوٹی انشورنس اسکیموں کو فروغ دینے کے لیے کل 3 ماہ طویل مہم شروع کرے گا
پردھان منتری جیون جیوتی بیمہ یوجنا  اور پردھان منتری سورکشا بیمہ یوجنا  کے تحت نقطہ عروج کے حصول کے لئے ، 01.04.2023 سے 30.06.2023 تک وزارت خزانہ کےمالیاتی خدمات کے محکمے کی طرف سے تین ماہ کی ایک زبردست نقطہ عروج کی مہم چلائی جا رہی ہے۔
ریاستی انتظامیہ اور حکومت ہند کی دیگر وزارتوں کی سرگرم شرکت کے ساتھ بینکوں کے جانب سےملک کے تمام ضلعوں میں گرام پنچایت سطح پر کیمپوں کا اہتمام کیا جائے گاتاکہ یہ یقینی بنایا جا سکے کہ دو جن سورکشا اسکیمیں پی ایم جے جے بی وائی اور پردھان منتری سورکشا بیمہ یوجنا پی ایم ایس بی وائی کے فائدے عوام تک پہنچیں۔
ریاستوں/ مرکز کے زیر انتظام علاقوں کے چیف سکریٹریوں، پبلک سیکٹر بینکوں کےچیئرمین/ ایم ڈی اور سی ای اوز کو مشورہ دیا گیا ہے کہ وہ اس مہم کے دوران مکمل تعاون دیں ۔ لیڈ ڈسٹرکٹ مینیجرز  ریاستوں/ مرکز کے زیر انتظام علاقوں کی ریاستی/ مرکز کے زیر انتظام علاقوں کی بینکرس کمیٹیوں اور اضلاع کے ضلع مجسٹریٹوں/ کلکٹروں کے ساتھ مشاورت سے مہم کی قیادت کریں گے۔ حکومت ہند کی لائن وزارتوں کو مشورہ دیا گیا ہے کہ وہ اندراج کے لیے اسکیم کے استفادہ کنندگان کی شناخت اور متحرک ہونے کے لیے اپنے فیلڈ عہدہ داروں کا استعمال کریں۔
ڈی ایف ایس کے تمام نوڈل افسروں کو ہدایت دی گئی ہے کہ وہ خصوصی ایس ایل بی سی/ یو ٹی ایل بی سی میٹنگوں میں شرکت کریں اور گرام پنچایت سطح پر نقطہ عروج کی مہم کی نگرانی کے لیے فیلڈ وزٹ کریں۔
اسکیموں کے بارے میں
حکومت ہند کی دو سماجی تحفظ کی اسکیمیں؛ پردھان منتری جیون جیوتی بیمہ یوجنا  اور پردھان منتری تحفظ بیمہ یوجنا  کا مقصد شہریوں، خاص طور پر سماج کے پسماندہ طبقات کو زندگی اور حادثاتی بیمہ کا احاطہ فراہم کرنا ہے۔پی ایم جے جے بی وائی کسی بھی وجہ سے ہونے والی موت کی صورت میں 2 لاکھ روپے کا انشورنس کور فراہم کرتا ہے جبکہ پی ایم ایس بی وائی موت یا مکمل مستقل معذوری کے لیے 2 لاکھ روپے اور جزوی مستقل معذوری کی صورت میں 1 لاکھ روپے کا حادثاتی بیمہ فراہم کرتا ہے۔ دونوں اسکیمیں ایسے حالات میں سبسکرائبرز اور/یا ان کے خاندانوں کو انتہائی ضروری مالی مدد فراہم کرتی ہیں۔
وزارت ماہی پروری، مویشی پروری و ڈیری
حکومت 2025 تک دودھ سے مختلف اشیاء بنانے کی صلاحیت کو53.5 ملین میٹرک ٹن سے بڑھا کر 108 ملین ٹن کرنے کےراستے کو آسان بنائے گی
جینیات کو بہتر بنا کر اور لاگت کو کم کرکے دودھ کی پیداوار میں اضافے کی کوشش
نئی دہلی، 18 فروری / ہندوستان میں دودھ کی پیداوار میں پچھلے پانچ سالوں سے 6.4 فیصد کی شرح سے اضافہ ہورہا ہے اور یہ 15-2014 کے 146.3 ملین میٹرک ٹن سے بڑھ کر 19-2018 میں 187.7 ملین میٹرک ٹن ہوگیا ہے اورپیدا کئے گئے دودھ کاتقریبا 54 فیصد بازار میں فروخت کرنے کے لئے فاضل طور سےدستیاب ہے اور باقی 46 فیصد مقامی کھپت کے لئے گاؤوں میں ہی ہے۔کسانوں کے پاس دستیاب بازار کے لئے فاضل دودھ میں سے صرف 36 فیصد منظم سیکٹروں کے ذریعہ کوآپریٹیو اور پرائیویٹ سیکٹر کے توسط سے معمول کی مقدار میں فروخت کیاجارہا ہے۔باقی 64 فیصد فاضل دودھ کو بھی مختلف مداخلت کے توسط سے منظم شعبے کے ذریعہ فروخت کئے جانے کے بندوبست کی ضرورت ہے۔گزشتہ دو سال کے دوران کوآپریٹیو سیکٹر میں دودھ کی خریداری تقریباً 9 فیصد کی شرح سے بڑھی ہے۔
مویشی پروری اور ڈیری کا محکمہ مسلسل جنیات کو بہتر بنا کر اور لاگت کو کم کرکے دودھ کی پیداوار میں اضافے کی کوششوں میں مسلسل لگا ہوا ہے۔لوگوں کے استعمال اور کھپت کے نظریہ سے محفوظ بنائے جانے کے لئے گاؤں اور ڈیری پلانٹ کے سطح پر ضروری جانچ سہولیات فراہم کرکے دودھ کے معیار کو بہتر بنانے کے لئے حال ہی میں خصوصی پروگرام بھی شروع کیا گیا ہے۔کوآپریٹیو اور نجی سیکٹر کے درمیان فنڈ کی حصے داری کی بنیاد کے ساتھ اس پروگرام کو اور رفتار دینے کی تجویز ہے یعنی معیاری دودھ کے پروگرام کو تیز کرنے کےلئے کوآپریٹیو اور نجی سیکٹر دونوں کے لئے فنڈ کی حصے داری کو بنیاد بنایا گیا ہے۔ بہتر پیداوار سرمایہ لاگت میں کمی اور دودھ کی بہتر کوالٹی اور دودھ کی پیداوار کو خاص دھیان دیئے جانے سے ڈیری سیکٹر میں مقابلہ اور منافع دونوں میں اضافہ ہوگا جس سے گھریلو اور بین الاقوامی بازار دونوں جگہ ڈیری پروڈکس کی مانگ میں اضافہ ہوگا۔ اس سے اس سیکٹر میں نجی سرمایہ کاری بھی ممکن ہوسکے گی۔ جس سے دیہی آمدنی میں اضافہ ہوگا اور روزگار کے مواقع بھی فراہم ہوں گے۔
اس سیکٹر میں پرائیوٹ سرمایہ کاری کو اور زیادہ راغب کرنے کے لئے مویشی پروری اور ڈیری محکمہ خوراک کو ڈبہ بند کرنے کی صنعتوں کی وزارت ، زراعت کا محکمہ، کسانوں کی فلاح وبہبود، دیہی ترقیات کا محکمہ اور ریاستی سرکاروں کی اسکیموں کے توسط سے سہولیات کو فروغ دینے کے لئے کئی طرح کی سہولیات فراہم کی جائیں گی۔
۔۔۔۔۔۔۔۔۔۔۔
U – 802
(Visitor Counter : 122
صدر جمہوریہ کا سکریٹریٹ
صدر جمہوریہ کاجھارکھنڈ کی مرکزی یونیورسٹی کے پہلے تقسیمِ اسناد کی تقریب سے خطاب
نئی دہلی، 29 فروری؍ صدر جمہوریہ ہند جناب رام ناتھ کووند نے آج  رانچی میں مرکزی یونیورسٹی کے پہلے تقسیمِ اسناد کی تقریب سے خطاب کیا۔
اس موقع پر صدر جمہوریہ ہند نے کہا کہ سماجی خدمت کی اہمیت کو سمجھنا نہ صرف قومی تعمیر کے لیے بلکہ خود ارادیت کے لیے بھی ضروری ہے۔ انہوں نے کہا کہ سبھی کو سماج کا قرض ادا کرنے کے لیے تیار رہنا چاہیے۔ انہوں نے کہا کہ ایک یونیورسٹی کا قیام اور اسے چلانے میں پورا معاشرہ اپنی خدمات پیش کرتا ہے۔ اس لیے یونیورسٹی کو بھی سماج کے تئیں اپنی ذمہ داریوں کو پورا کرنا چاہیے۔ صدر جمہوریہ نے کہا کہ طلباء کچھ عرصہ آس پاس کے گاؤں میں گذار سکتے ہیں اور گاؤں والوں کو ان کے مسائل حل کرنے میں مدد اور ان کی زندگی کی سطح بہتر بنانے کی کوشش کر سکتے ہیں ۔ وہ گاؤں والوں کو حکومت کے مختلف فلاحی پہلوؤں کے بارے میں بیداری پیدا کر سکتے ہیں۔ صدر جمہوریہ کو یہ جان کر خوش ہوئی کہ یونیورسٹی نے آس پاس کے پانچ گاؤں کو گود لینے کی پہل کی ہے اور گاؤں کے بچوں کو پڑھانے کی ذمہ داری بھی لی ہے۔ صدر جمہوریہ جناب رامناتھ کووند نے کہا کہ معاشرہ میں نسبتاً پیچھے رہ گئے لوگوں کے لیے کئی ایسے پروگرام شروع کیے جا سکتے ہیں ۔
۔ ۔ ۔ ۔ ۔ ۔ ۔ ۔ ۔

U. No. 966
(Visitor Counter : 65
الیکٹرانکس اور اطلاعات تکنالوجی کی وزارت
ڈیزائن سے مربوط ترغیباتی اسکیم  کے تحت گھریلو سیمی کنڈکٹر چپ ڈیزائن فرموں سے درخواستیں طلب کی گئیں
نئی دہلی، 16 جنوری 2022:
ملک میں سیمی کنڈکٹر چپ ڈیزائن کے لیے ایک فعال ایکو نظام تیار کرنے کی غرض سے جامع تصویریت کے ساتھ، الیکٹرانکس اور انفارمیشن کی وزارت  ڈیزائن سے مربوط ترغیباتی اسکیم  کے تحت 100 گھریلو کمپنیوں، اسٹارٹ اپس اور ایم ایس ایم ای اکائیوں سے درخواست طلب کر رہی ہے۔
ایم ای آئی ٹی وائی کے ذریعہ ماہ دسمبر میں اعلان کی گئی ڈی ایل آئی اسکیم کے تحت، گھریلو کمپنیوں، اسٹارٹ اپس اور ایم ایس ایم ای اکائیوں کو ترقی کے مختلف مراحل میں اور 5 برسوں کی مدت کے لیے مربوط سرکٹس ، چپ سیٹس، سسٹم آن چپس ، سسٹمز اینڈ آئی کورس اور سیمی کنڈکٹر سے مربوط ڈیزائن کے لیے سیمی کنڈکٹر ڈیزائن کو بروئے کار لانے کے سلسلے میں مالی ترغیبات اور ڈیزائن بنیادی ڈھانچہ تعاون فراہم کرایا جائے گا۔
یہ اسکیم جو کہ 76000 کروڑ روپئے کے بقدر  کے پیکج کا حصہ ہے، جس کا اعلان حکومت نے ماہ دسمبر میں کیا تھا، کا مقصد سیمی کنڈکٹر ڈیزائن بنانے والی کم سے کم 20 کمپنیوں کو پروان چڑھانا ہے تاکہ وہ آئندہ 5 برسوں میں 1500 کروڑ روپئے سے زائد کے بقدر کا ٹرن اووَر حاصل کر سکیں۔
ایم ای آئی ٹی کے تحت مصروف عمل سائنٹفک سوسائٹی، سی ۔ ڈی اے سی ، ڈی ایل آئی اسکیم کی نفاذکاری کے لیے نوڈل ایجنسی کے طور پر اپنی خدمات انجام دے گی۔
یہ اسکیم تین عناصر پر مشتمل ہے – چپ ڈیزائن بنیادی ڈھانچہ تعاون، پروڈکٹ ڈیزائن سے مربوط ترغیبات اور استعمال سے متعلق ترغیبات۔
چپ ڈیزائن بنیادی ڈھانچہ تعاون کے تحت، سی ۔ ڈی اے سی جدید ڈیزائن بنیادی ڈھانچہ  اور پوسٹ سلیکان ویلی ڈیشن)کے لیے انڈیا چپ سینٹر قائم کرے گی اور امداد یافتہ کمپنیوں کو اس کی سہولت فراہم کرے گی۔
پروڈکٹ ڈیزائن سے مربوط ترغیباتی عنصر کے تحت، 50 فیصد تک اہل اخراجات کی ادائیگی فی درخواست 15 کروڑ روپئے کی حد سے مشروط، منظور شدہ خواستگاروں کو مالی معاونت کے طورپر فراہم کی جائے گی جو سیمی کنڈکٹر ڈیزائن میں مصروف ہیں۔
استعمال سے منسلک ترغیباتی عنصر کے تحت، اُن منظورشدہ خواستگاروں کو فی درخواست 30 کروڑ روپئے کی حد کے ساتھ مشروط 5 برسوں میں خالص فروخت کے ٹرن اووَر کی 6 سے 4 فیصد تک ترغیبات فراہم کی جائے گی، جن کے سیمی کنڈکٹر ڈیزائن مربوط سرکٹس ، چپ سیٹس، سسٹمز آن چپس ، سسٹمز اینڈ آئی پی کورس اور سیمی کنڈکٹر سے منسلک ڈیزائن الیکٹرانک مصنوعات کے لیے استعمال میں لائے جا رہے ہیں۔
اسکیم کے تحت مراعات کا دعویٰ کرنے والے منظور شدہ خواستگاروں کو اسکیم کے تحت مراعات حاصل کرنے کے بعد تین سال کی مدت تک اپنی گھریلو حیثیت برقرار رکھنے کی ترغیب دی جائے گی ۔
ایک درخواست دہندہ کو اسکیم کے تحت مراعات حاصل کرنے کا اہل ہونے کے لیے شرعات سے آخری حدود تک شرائط پوری کرنی ہوں گی۔
یکم جنوری 2022 سے 31 دسمبر 2024 تک آن لائن درخواستیں طلب کرنے کے لیے کلی طور پر وقف پورٹل – www.chips-dli.gov.in ،دستیاب کرایا گیا ہے۔ درخواست گزار حضرات اس پورٹل سے ڈی ایل آئی اسکیم کے رہنما خطوط حاصل کر سکتے ہیں اور اسکیم کے تحت امداد حاصل کرنے کے لیے رجسٹریشن کرا سکتے ہیں۔
ڈی ایل آئی اسکیم قومی ترجیحات والی مصنوعات کی شناخت کے لیے مرحلہ وار اور پیش بندی پر مبنی نقطہ نظر بھی اپنائے گی اوران کی مکمل یا تقریباً مکمل اندرونِ ملک تیار ی اور انہیں بروئے کار لانے کے لیے حکمت عملیاں نافذ کرے گی اور اس طرح اسٹریٹجک اور سماجی شعبوں میں درآمداتی متبادل اور قدو قیمت میں اضافے کی جانب قدم اٹھائے گی۔
وزارت دفاع
سیشیلز کوسٹ گارڈ کے عملے کا سمندر سے طبی انخلاء
نئی دہلی۔ 14 اپریل ہندوستانی بحریہ کی جنوبی بحری کمان کےآئی این ایس گروڈا کے ایک ایڈوانسڈ لائٹ ہیلی کاپٹر  نے 14 اپریل 2022 کو سیشلز کوسٹ گارڈ  کا جہاز زوروسٹر کے ایک خاتون عملے کے طبی انخلاء  کا کام انجام دیا۔ آئی این ایس شاردا اور کوچی سے وکٹوریہ، سیشلز کے سمندری سفر پر تھا۔ 14 اپریل کو تقریباً 0930 بجے، Zoroaster ایس سی جی ایس زوروسٹر کے عملے کے ایک رکن نے پیٹ میں شدید درد کی اطلاع دی اور اسے مزید طبی انتظام اور انخلاء کے لیے کشتی کے ذریعہ آئی این ایس شاردا منتقل کیا گیا۔
اطلاع ملنے پر فوری طور پر کوچی میں مقامی طور پر تیار کردہ ایڈوانسڈ لائٹ ہیلی کاپٹر  اور سیکنگ 42سی ہیلی کاپٹر کو طبی انخلاء کے لیے تیار کیا گیا۔ 1233 بجے، بحریہ کے میڈیکل آفیسر کے ساتھ ایک اے ایل ایچ ہیلی کاپٹر نے آئی این ایس گروڈا سے اڑان بھری تاکہ آئی این ایس سے ملاقات کی جائے جو مینی کوائے جزیرہ سے تقریباً 15 کلومیٹر شمال میں تھا۔ ہوائی جہاز 1650 بجے مریض کے ساتھ گروڈ میں واپس اترا۔ مریض کو فوری طور پر ایمبولینس کے ذریعہ آئی این ایچ ایس سنجیوانی لے جایا گیا۔ مریض نگرانی کی جا رہی ہے اور اس کی حالت 'مستحکم' ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا
U-4321
(Visitor Counter : 84
اسٹیل کی وزارت
فولاد کے مرکزی وزیر جناب رام چندر پرساد سنگھ نے کے آئی او سی ایل کے کوک اُوون پلانٹ کا سنگ بنیاد رکھا
نئی دہلی، 20/فروری 2022 ۔
فولاد کے مرکزی وزیر جناب رام چندر پرساد سنگھ نے آج کدر ے مکھ آئرن اور کمپنی لمیٹڈ ، پنمبور، منگلور کے کوک اوون پلانٹ کا سنگ بنیاد رکھنے کے لیے بلاسٹ فرنیس یونٹ کا دورہ کیا۔
مجوزہ پروجیکٹ کا مقصد 863.90 کروڑ روپے کے سرمایہ جاتی خرچ سے بلاسٹ فرنیس یونٹ میں فارورڈ انٹیگریشن پروجیکٹ کے تحت 2.0 ایل ٹی پی اے ڈکٹائل آئرن اسپن پائپ پلانٹ اور بیک ورڈ انٹیگریشن پروجیکٹس کے تحت 1.80 ایل ٹی پی اے کوک اوون پلانٹ قائم کرنا ہے۔ اس پروجیکٹ کی تکمیل میں مین ٹیکنولوجیکل پیکیج سپلائر کو آرڈر جاری کرنے کی تاریخ سے 24 ماہ لگیں گے۔
کے آئی او سی ایل کے سی ایم ڈی جناب ٹی سمیناتھن نے کہا کہ یہ منی رتنا سنٹرل پبلک سیکٹر انڈر ٹیکنگ  فولاد کی وزارت کی مناسب سرپرستی اور مدد سے، کان کنی اور پیلیٹائزیشن انڈسٹری میں اپنی بنیادی قابلیت کا مظاہرہ کرتے ہوئے اپنی پرانی شان و شوکت کو دوبارہ حاصل کرنے کے لیے تیار ہے۔
اس موقع پر فولاد کی وزارت کے جوائنٹ سکریٹری جناب ٹی سری نواس، سی ایم ڈی، جناب ٹی سمیناتھن، جناب ایس کے گورائی، ڈائریکٹر ، جناب کے وی بھاسکر ریڈی، ڈائریکٹر  اور کے آئی او سی ایل کے سینئر عہدیدار بھی موجود تھے۔
فولاد کے مرکزی وزیر کل کمپنی کے ذریعے چلائے جارہے شجر کاری کے کام کے لیے کدر ے مکھ مرکز، لاکیہ ڈیم کا دورہ کریں گے۔
کامرس اور صنعت کی وزارتہ
جناب پیوش گوئل آئی آئی ٹی ایف کا 14 نومبر کو افتتاح کریں گے
میلہ ’آتم نربھر بھارت‘ کے موضوع پر مرکوز
نئی دہلی، 11/نومبر2021 ۔ انڈیا انٹرنیشنل ٹریڈ فیئر 2021 کا افتتاح صنعت و تجارت کے وزیر جناب پیوش گوئل کے ذریعے 14 نومبر 2021 کو پرگتی میدان، نئی دہلی میں کیا جائے گا۔ آئی آئی ٹی ایف کا 40واں ایڈیشن، انڈیا ٹریڈ پروموشن آرگنائزیشن  کا عظیم الشان میلہ، تجارت و سرمایہ کاری کے مواقع کے لئے ایک مثالی منزل پر کلی طریقے سے بھارت کی نمائندگی کرتا ہے۔ اس سال یہ میلہ ایک خصوصی اہمیت رکھتا ہے، کیونکہ یہ ’آزادی کا امرت مہوتسو‘ – بھارت کی آزادی کے 75 سال کے جشن کے ساتھ منایا جارہا ہے۔
میلے کا انعقاد پرگتی میدان میں نئے ایگزیبیشن کمپلیکس میں کیا جارہا ہے۔ یہ کمپلیکس باوقار بین الاقوامی نمائش نیز کنونشن سینٹر  کا لازمی جزو ہے۔ کیمپس میں چار ماڈرن ایگزیبیشن ہال شامل ہیں، جن کا افتتاح وزیر اعظم جناب نریندر مودی کے ذریعے 13 اکتوبر 2021 کو کیا گیا تھا۔
میلہ اپنے موضوع ’’آتم نربھر بھارت‘‘ پر مرکوز ہے، جس کا مقصد گھریلو مانگ کو پورا کرنے اور عالمی سپلائی چین ایکو- سسٹم کا حصہ بننے کے لئے مختلف شعبوں میں سرمایہ کاری اور خود انحصاری کو فروغ دینا ہے۔
یہ میلہ ان بھارتی صنعت کاروں کی بہترین کارکردگی پر روشنی ڈالتا ہے، جنھوں نے کووڈ-19 کی وبا کے سبب پیدا شدہ ہر طرح کی بندشوں کے باوجود عمدگی کے حصول کے لئے قابل تقلید تندہی کا مظاہرہ کیا۔ خاص طور پر آئی آئی ٹی ایف، ووکل فار لوکل مہم کے تحت بھارتی مصنوعات کی نمائش کے لئے ایک مناسب پلیٹ فارم فراہم کرتا ہے اور بھارتی معیشت میں نئے سرے سے اعتماد اور جوش پیدا کرتا ہے۔
یہ پروگرام سبھی کووڈ پروٹوکول کے ساتھ محفوظ ماحول میں منعقد کیا جائے گا۔
بھارت اور بیرون ملک کے تقریباً 3000 نمائش کاروں کے ساتھ، آئی آئی ٹی ایف 2021 کل 70000 مربع میٹر کے رقبے میں منعقد کیا جارہا ہے، جو کہ گزشتہ ایڈیشن 2019 سے تقریباً تین گنا زیادہ ہے۔ بہار شراکت دار ریاست ہے، جبکہ اترپردیش اور جھارکھنڈ فوکس اسٹیٹ ہیں۔
بیرونی شراکت داری افغانستان، بنگلہ دیش، بحرین، کرغزستان، نیپال، سری لنکا، یو اے ای، تیونس اور ترکی سے ہے۔
حسب سابق اسٹیٹ ڈے سلبریشن ، سمینار اور ثقافتی پروگرام ناظرین کی دلچسپی میں اضافہ کریں گے۔
سرس ، جوٹ مینوفیکچررس ڈیولپمنٹ کونسل، اسمال اینڈ میڈیم انٹرپرائزیز، ہینڈلوم، ہینڈی کرافٹ، کوئیر بورڈ، اسمال اسکیل انڈسٹریز، کھادی اینڈ ولیج انڈسٹریز، کاٹیج انڈسٹریز وغیرہ کی حصے داری روایتی شعبوں کی حصول یابیوں کا مظاہرہ کرے گی، تاکہ ان کی مقامی طاقت اور عالمی دلچسپی کو مضبوط کیا جاسکے۔
آئی ٹی پی او نے نمائش کاروں اور ناظرین کے کلی احساس کو بہتر بنانے کے لئے وسیع کوششیں کی ہیں۔ مثال کے طور پر آئی ٹی پی او نے اسٹالوں اور دیگر خدمات کی بکنگ کے لئے شفاف آن لائن نظام، پہلے پانچ دنوں کے دوران معززین کے لئے آن لائن رجسٹریشن، میلے کے لئے موبائل اپلی کیشن اور اطلاعات کی نمائش کے لئے ایل ای ڈی اسکرین کا آغاز کیا ہے۔
مخصوص قسم کے ڈاک گھر، بینکوں اور اے ٹی ایم کے علاوہ دیگر سہولیات جیسے میڈیا سینٹر، پروٹوکول، کاروباری دنوں کے لئے رجسٹریشن  شامل ہیں۔ ناظرین کے لئے بھیروں مارگ پر فیس کی ادائیگی پر پارکنگ کی سہولت ہوگی۔
آئی ٹی پی او، آئی آئی ٹی ایف اور دیگر پروگراموں کے دوران کیمپس کو پلاسٹک سے پاک بنانے اور اسے ماحولیات دوست متبادل سے بدلنے کے لئے سرگرم پہل کی حوصلہ افزائی کرتا ہے۔
صحت اور خاندانی بہبود کی وزارت
احتیاطی ڈوز ٹیکہ کاری ، پرائیورٹ مرکزوں پر 10 اپریل 2022 سے 18سال سے زیادہ عمر کی آبادی کے لئے دستیاب ہوگا
سرکاری ٹیکہ کاری مرکزوں پر جاری پہلے اور دوسرے ڈوز کے ٹیکوں اور صحت ورکروں ، صف اول کے ورکروں اور 60 سال سے زیادہ افراد کے لئے احتیاطی ٹیکے لگانا جاری رہیں گے اور ان میں تیزی لائی جائے گی
ملک میں 15 سال سے زیادہ آبادی کے 96 فی صد کو کووڈ-19 ٹیکہ کی کم از کم ایک ڈوز لگ چکی ہے جبکہ 15 سال سے کم عمر کی 83 فی صد آبادی کو دونوں ٹیکے لگ چکے ہیں
نئی دہلی،8 اپریل 2022/
یہ فیصلہ کیا گیا ہے کہ کووڈ ویکسن کی احتیاطی خوراک ٹیکہ کاری کے پرائیوٹ مرکزوں پر 18 سال سے زیادہ عمر کے لوگوں کے لئے دستیاب ہوگی۔ 18 سال سے زیادہ کی آبادی کو احتیاطی ٹیکہ لگانے کا کام ٹیکہ کاری کے پرائیوٹ مرکزوں کے ذریعہ 10 اپریل 2022 بروز اتوار سے شروع ہوگا۔ وہ سبھی لوگ جن کی عمر 18 سال سے زیادہ ہے اور جنہیں دوسرا ٹیکہ لگوائے ہوئے نو ماہ مکمل ہوچکےہیں وہ احتیاطی ڈوز کے اہل ہوں گے۔ یہ سہولت ٹیکہ کاری کے تمام پرائیوٹ مرکزوں پر دستیاب ہوگی۔
اب تک ملک میں 15 سال سے زیادہ عمر کی تقریباً 96 فی صد آبادی نے کووڈ 19 کا کم از کم ایک ٹیکہ لگوالیا ہے جبکہ 15 سال سے زیادہ عمر کے 83 فی صد لوگوں نے دونوں ٹیکہ لگوائے لئے ہیں۔ اس کے علاوہ حفظان صحت کے ورکروں ، صف اول کے ورکروں اور 60 سال سے زیادہ کے عمر کے افراد کو 2.4 کروڑ سے زیادہ احتیاطی ٹیکے لگائے جاچکے ہیں۔ 12 سے 14 سال کی عمر کے 45 فی صد بچوں کو پہلی ڈوز دے دی گئی ہے۔ ٹیکہ کاری کے سرکاری مرکزوں پر جاری مفت ٹیکہ کاری کا پروگرام پہلی اور دوسری ڈوز کے لئے اہل افراد کے علاوہ حفظان صحت کے ورکروں ، صف اول کے ورکروں اور 60 سال سے زیادہ عمر کے لوگوں کو احتیاطی ڈوز کے لئے ٹیکہ کاری جاری رہے گی۔
امور صارفین، خوراک اور عوامی تقسیم کی وزارت
راشن کارڈ کو آدھار سے جوڑنے کے بارے میں وضاحت
نئی دہلی، 11 مئی 2020، آج چند اخبارات میں یہ رپورٹ شائع کی گئی ہے کہ جو لوگ اپنا آدھار نمبر فراہم نہیں کرائیں گے، ان کے راشن کارڈ مسترد کردیئے جائیں گے۔
یہ خوراک اور عوامی تقسیم کے محکمے کے ذریعہ آدھار نوٹی فکیشن کے تحت تمام راشن کارڈوں/ استفادہ کنندگان کے ساتھ آدھار نمبر جوڑنے کا کام مکمل کرنے کے لئے تمام ریاستوں/ مرکز کے زیر انتظام خطوں کو دی گئی 7 فوری 2017  تک کی معیاد کو محکمے کے ذریعہ 30 ستمبر 2020 تک کے لئے آگے بڑھا دیا گیا ہے۔ اس وقت تک محکمے نے تمام / مرکز کے زیر انتظام خطوں کو خطوط بتاریخ 24 اکتوبر 2017 اور 9 نومبر 2018 واضح ہدایات جاری کی ہیں کہ کسی بھی مستحکم استفادہ کنندہ / گھر کو اشیائے خودرنی کا ان کا کوٹہ دینے سے انکار نہ کیا جائے اور محض آدھار نمبر نہ ہونے کی بنا پر ان کے نام / راشن کارڈ کاٹے/مسترد کئے جائیں ۔ اس کے علاوہ یہ ہدایات بھی جاری کی گئی ہیں کہ این ایف ایس اے کے تحت استفادہ کنندگان کو اناج دینے سے اسفتادہ کنندگان کی کمزور بایو میٹرک کے کی جہ سے بایو میٹرک / آدھار کی تصدیق میں ناکامی اور نیٹ ورک / کنکٹی وٹی / لنکنگ یا کسی دیگر تکنیکی وجہ سے انکار نہ کیا جائے۔حالیہ بحران کی صورتحال میں ایک قابل عمل نظریئے کی ضرورت ہے تاکہ کسی بھی غریب یا مستحق شخص یا خاندان کو اناج تک رسائی سے انکار نہ کیا جائے۔اپنے وقت پر راشن کارڈ اور استفادہ کنندگان کو آدھار سے جوڑنے کا عمل اس بات کو یقینی بنائے گا کہ ایسے راشن کے مستحکم کسی بھی شخص کو راشن دینے سے انکار نہ کیا جائے۔
مرکزی اور ریاستی / مرکز کے زیر انتظام خطوں کی حکومتوں کی مسلسل کوششوں کی وجہ سے اس وقت کل 23.5 کروڑ راشن کارڈوں میں سے تقریباً 90 فیصد راشن کارڈ یافتگان کے آدھار نمبروں سے پہلے ہی جوڑے جاچکے ہیں جبکہ تمام 80 کروڑ استفادہ کنندگان میں سے تقریباً 85 فیصد نے اپنے آدھار نمبر سے اپنے متعلقہ راشن کارڈوں سے جوڑ دیا ہے۔ اس کے علاوہ تمام متعلقہ ریاستیں / مرکز کے زیر انتظام خطے ا ین ایف ایس اے کے تحت باقی راشن کارڈوں / استفادہ کنندگان کو آدھار نمبر سے جوڑنے کے کام کو مکمل کرنے کی مسلسل کوششیں کررہے ہیں۔
اس بات پر بھی زور دیا گیا ہے کہ محکمے نے غریبوں اور مہاجر استفادہ کنندگان کے مفاد کی حفاظت کے لئے ‘عوامی تقسیم کے نظام کےمربوط بندوبست’ سے متعلق مرکزی شعبے کی اسکیم کے ایک حصے کے طور پر ‘ایک ملک ایک راش کارڈ’ منصوبے کے تحت این ایف ایس اے راشن کارڈ یافتگان کی قومی / بین ریاستی منتقلی کا نفاذ شروع کردیا ہے۔
ایک راشن کارڈ پر مسلسل بین ریاستی منتقلی کے ٹرانزیکشن کا مقصد حاصل کرنے کے لئے این ایف ایس اے کے تحت آنے والی تمام ریاستوں / مرکز کے زیر انتظام خطوں کا منفرد راشن کارڈ / استفادہ کنندگان کا ڈاٹا برقرار رکھے جانے کے لئے ایک سینٹرل ریپازیٹری ضروری ہے۔ اس لیے ملک میں این ایف ایس اے کے تحت تمام مستحق راشن کارڈ یافتگان/ استفادہ کنندگان کا منفرد ریکارڈ قائم کرنے کے لئے انہیں آدھار نمبر سے جوڑا جانا بہت اہم ہے۔ اسی سے ان کے استحقاق کا تحفظ کیا جاسکتا ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-2451
(Visitor Counter : 187
قبائیلی امور کی وزارت
جناب ارجن منڈا نے قبائلی امورکی وزارت کے ذریعہ پورے ملک میں سووچھتا ہی سیوا ابھیان کے تحت منعقد صفائی مہم کی قیادت کی
ای ایم آر ایس ، ٹرائیفیڈ ، این ای ایس ٹی ایس ، این ایس ٹی ایف پی سی ، ٹی آر آئی اور قبائلی امور کی وزارت کے ذریعہ مالی امداد یافتہ غیرسرکاری تنظیموں کے ذریعہ منعقد 500سے زیادہ پروگراموں ، طلباء ،افسران اور آدیواسی برادری کے ممبران نے سرگرمی کے ساتھ سووچھتا شرم دان پروگرام میں حصہ لیا
سووچھ بھارت مشن کو مضبوط کرنے اور تمام شہریوں کے لئے صفائی کی مستقل خدمات مہیا کرانے کے لئے لوگو ں کو متحد کرنے کی خاطر وزیر اعظم جناب نریندرمودی کے ذریعہ ملک گیر صفائی مہم کی اپیل کے نتیجے میں قبائلی امور کی وزارت نے آج ایک ملک گیر صفائی مہم چلائی ۔اس مہم کی قیادت قبائلی امور کے مرکزی وزیر جناب ارجن منڈا نے نئی دہلی میں کی ۔
وزیراعظم کی صفائی مہم کی تعریف کرتے ہوئے جناب ارجن منڈا نے کہا کہ اس مہم نے شہریوں میں سووچھتا اور صاف ماحولیات کے تئیں ذمہ داری کا جذبہ پیدا کیا ہے۔قبائلی امور کے وزیر مملکت جناب بشیشور ٹوڈو نے باریپدا ریلوے اسٹیشن ، میور بھنج ، اوڈیشہ میں اس مہم کی قیادت کی ۔قبائلی امور کے سکریٹری جناب انل کما ر جھا نے وزارت کے دیگر سینیئر عہدے داروں کے ساتھ نئی دہلی میں سووچھتا ابھیان میں حصہ لیا۔
آج آدیواسی طلباء کے لئے قومی تعلیمی سوسائٹی  ، قومی درج فہرست قبائل مالیاتی اور ترقیاتی کارپوریشن  ، ٹرائبل کوآپریٹو مارکیٹنگ فیڈریشن آف انڈیا ، ریاستوں کے محکمہ برائے قبائلی بہبود اور قبائلی ریسرچ انسٹی ٹیوٹ  نے ملک گیر ‘‘ ایک تاریخ ، ایک گھنٹہ ،ایک ساتھ ’’ سووچھتا شرم دان پروگرام میں سرگرمی سے حصہ لیا۔سووچھتا اور صاف ماحولیات کا پیغام پہنچانے کے لئے اور سووچھتا شرم دان کی کامیابی کو یقینی بنانے کے لئے پورے ملک میں ای ایم آر ایس ، این ای ایس ٹی ایس ، ٹرائیفیڈ ، این ایس ٹی ایف ڈی سی ، ٹی آر آئی اور وزارت کے ذریعہ مالی امداد یافتہ غیر سرکاری تنظیموں کے ذریعہ 500 سے زیادہ پروگرام منعقد کئے گئے ۔
ملک بھر کے متعدد متعلقین کے ذریعہ منعقد اس پروگرام میں صفائی اور مشترکہ حصہ داری کی اہمیت پر زور دیا گیا۔ ملک بھر میں پھیلے اکلویہ ماڈل رہائشی اسکولوں  کے طلباء نے صاف اور صحت مند معاشرے کے لئے اتحاد اور عز م کا مظاہرہ کرتے ہوئے اس پہل میں حصہ لیا۔
قبائلی امور کی وزارت کی ایک اہم پہل ، ای ایم آر ایس کے طلباء نے اپنے اسکولوں کے احاطہ اور ارد گردکے علاقوں کی صفائی کے لئے ایک گھنٹے کی رضاکارانہ خدمت کی ۔ یہ تعاون سووچھتا ہی سیوا ابھیان سے جُڑا ہوا ہے ، جو صفائی بنائے رکھنے کے لئے مشترکہ ذمہ داری کو اہم مانتا ہے۔
ای ایم آر ایس کے علاوہ این ایس ٹی ایف ڈی سی نے بڑے پیمانے پر لوگوں کی شرکت کو یقینی بنانے کے لئے کئی جگہوں پر پروگراموں کا اہتمام کیا۔ یہ پروگرام نئی دہلی میں این ایس ٹی ایف ڈی سی کے ہیڈ کوارٹر اور بھوپال ، بھونیشور ، گوہاٹی اور حیدرآباد میں اس کے چار علاقائی دفاتر میں منعقد کئے گئے ۔دہرہ دون میں بھی بڑے پیمانے پر پروگراموں کا اہتمام کیا گیا۔
ان پروگراموں میں پارک ، عوامی میدان کی صفائی ، کوڑا کچرا اکٹھا کرنا اور سبھی کے لئے صاف ستھرا ماحول تیار کرنے کی خاطر مقامی لوگوں کےساتھ جُڑنے جیسی کئی سرگرمیاں شامل ہیں۔ ان سرگرمیوں کا مقصد طلباء سمیت مقامی برادری کو اس نیک کام میں سرگرم حصہ دار بننے کے لئے آمادہ کرنا ہے۔
وزیراعظم کا دفتر
وزیر اعظم نے مردوں کی ٹرپل جمپ کے زمرے میں گولڈ میڈل جیتنے پر ایلدھوس پال کو مبارکباد دی
وزیر اعظم جناب نریندر مودی نے برمنگھم سی ڈبلیو جی 2022 میں مردوں کی ٹرپل جمپ کے زمرے میں گولڈ میڈل جیتنے پر ایلدھوس پال کو مبارکباد دی ہے۔
ایک ٹویٹ میں وزیر اعظم نے کہا؛
”آج کا ٹرپل جمپ ایونٹ تاریخی ہے۔ ہمارے کھلاڑیوں نے شاندار کارکردگی کا مظاہرہ کیا ہے۔ شاندار باصلاحیت ایلدھوس پال کو مبارک ہو جنھوں نے گولڈ میڈل جیتا ہے اور پچھلے بین الاقوامی مقابلوں میں اپنی اچھی کارکردگی کا سہارا لیا ہے۔ ان کی لگن قابل تعریف ہے۔ #Cheer4India“
ش ح۔ ف ش ع-م ف
U: 8820
(
صحت اور خاندانی بہبود کی وزارت
اوڈیشہ کی آشا کارکنان: کوویڈ سے متعلق بدنامی اور امتیازی سلوک پر قابو پانا
کووڈ۔ انیس سے نمٹنے کے لئے 46،000 سے زیادہ آشا کارکنان مقامی کمیونٹیز کے ساتھ مل کر کام کر رہی ہیں
اوڈیشہ کے کھردہ ضلع کے گاؤں کندالی کی ایک آشا منجو جینا ، کوویڈ 19 سے متعلق سرگرمیوں میں مدد کرنے کے لئے انتھک کام کر رہی ہیں اور اس بات کو یقینی بنا رہی ہیں کہ ان کی کمیونٹی کو ضروری اور دیگر صحت کی خدمات تک رسائی حاصل ہو۔ اخلاص کے ساتھ کمیونٹی کے تئیں اپنی خدمات کے برسوں میں منجو نے اہم معاشرتی سرمایہ تیار کیا ہے ، جس سے وہ بدنامی اور اس کے نتیجے میں ہونے والے بھید بھاو کو دور کرنے کے لئے موثر انداز میں گفت و شنید کرنے کے قابل ہوئی ہیں۔ جب اپنے گھر لوٹے ایک نوجوان مہاجر کو گاؤں اور اس کے گھر میں داخل ہونے سے انکار کر دیا گیا تو منجو نے اس معاشرے کے بدنما داغدارانہ سلوک سے نمٹنے کے لئے اس کے ساتھ مضبوطی سے سامنے آئیں۔ انہوں نے کووڈ -19 پر کمیونٹی کو بیدار کرتے ہوئے اس بات پر زور دیا کہ واپس آنے والا اپنے گھر میں کوارنٹین میں رہ سکتا ہے۔ کوارنٹین مدت کے دوران منجو نے اس کی صحت صورت حال پر مستقل نظر رکھنے اور اس کی صحت عامہ کی ضروریات کی تکمیل میں سختی سے کام لیا۔
لاک ڈاؤن کے دوران وہ صحت کی دیگر ضروری خدمات تک رسائی میں آسانی فراہم کرتی رہیں۔ انہوں نے ادارہ جاتی ڈلیوری کے لئے متعدد حاملہ خواتین کی حوصلہ افزائی کی اور ان کا ساتھ دیا۔ یہی نہیں، آشا کے رول میں اپنے کام مکمل کرنے کے بعد منجو نے اپنے گھر پر فیس ماسک تیار کر کے انہیں اپنے گاؤں کے غریبوں میں بانٹ دیئے۔
اوڈیشہ میں تقریبا 46،627 آشا کارکنان ہیں جو دیہی اور شہری علاقوں میں کووڈ -19 کے خلاف چیمپئن بن کر ابھری ہیں۔ وہ دیہی علاقوں میں گاوں کلیان سمیتی اور شہری علاقوں میں مہیلا آروگیہ سمیتی کے ساتھ مل کر کام کرتی نظر آ جاتی ہیں۔ انہوں نے ان فورموں کا استعمال عوامی مقامات پر باہر نکلنے کے دوران ماسک، فیس کور لگانے، لگاتار ہاتھ دھونے کے تئیں محتاط رہنے ، سماجی دوری کے ضوابط پر عمل کرنے اور کووڈ کے علامات کے بارے میں بیداری بڑھانے جیسے جیسے کاموں کو فروغ دینے میں کیا۔
اڈیشہ کی آشا کارکنان نے سواستھ کانتھا  پر لیفلیٹ اور پوسٹر تقسیم کرنے جیسے آئی ای سی سرگرمیوں کے ذریعہ ان کے بارے میں وسیع بیداری پیدا کی ہے۔